88 (luku)

88 (kahdeksankymmentäkahdeksan) on luonnollinen luku, jota edeltää luku 87 ja seuraa luku 89.

Matematiikassa 
 88 on yhdistetty, runsas ja puolitäydellinen luku.
 88 on kuusitoistakulmioluku.
 88 on Harshad-luku oktaalijärjestelmässä (1308).
 88 on palindromi viisijärjestelmässä (3235).
 88 kuuluu Erdősin–Woodsin lukuihin.
 88 on jaollinen tekijöidensä määrällä (8).
 88 voidaan muodostaa neljän peräkkäisen alkuluvun summana: .
 88 voidaan muodostaa kolmen neliöluvun summana: .
 Jokainen positiivinen kokonaisluku luvun 88 tekijöiden summaan (180) saakka voidaan muodostaa luvun 88 eri tekijöiden summana.
 88 esiintyy ”Narayanan lehmiksi” kutsutussa lukujonossa, joka saadaan, kun aloitetaan luvuista 1, 1 ja 1 sekä lasketaan aina yhteen edellinen ja kolmanneksi edellinen luku.
 Minkään luonnollisen luvun itseään pienempien tekijöiden summa ei ole 88.

Luonnontieteissä 
 Jaksollisessa järjestelmässä 88 on radiumin järjestysluku.
 Strontium-88 on strontiumin vakaa isotooppi.
 Neodyymi-148 ja samarium-150 ovat vakaita isotooppeja, joiden neutroniluku on 88.
 Merkuriuksen kiertoaika Auringon ympäri on noin 88 Maan vuorokautta.
 Tähdistöjä katsotaan olevan 88 kappaletta.

Muissa yhteyksissä 
 Junkers Ju 88 oli saksalainen pommikone.
 Saksalaista 8,8 cm FlaK 18 -ilmatorjuntatykkiä kutsuttiin ”kasikasiksi”.
 Uusnatsit käyttävät lukua 88 lyhenteenä natsitervehdykselle Heil Hitler, koska H on aakkosten kahdeksas kirjain.
 Tavallisessa pianossa on 88 kosketinta.
 Paluu tulevaisuuteen -elokuvissa DeLorean-auton on saavutettava 88 mailin tuntinopeus voidakseen matkustaa ajassa.
 Kantatie 88 kulkee Raahen ja Iisalmen välillä.
 Eurooppatie E88 kulkee Turkissa.

Lähteet 

Luonnolliset luvut